rejauldu/bengali-wikipedia huggingface dataset:
চিন্তা অনুরাধা হলেন একজন ভারতীয় রাজনীতিবিদ, যিনি ওয়াইএসআর কংগ্রেস পার্টির রাজনীতির সাথে যুক্ত। সপ্তদশ লোকসভা নির্বাচনে তিনি অমলাপুরাম লোকসভা কেন্দ্র থেকে লোকসভা সদস্য হিসেবে নির্বাচিত হন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:ভারতীয় রাজনীতিবিদ বিষয়শ্রেণী:সপ্তদশ লোকসভার সদস্য বিষয়শ্রেণী:ওয়াইএসআর কংগ্রেস পার্টির রাজনীতিবিদ বিষয়শ্রেণী:রাজনীতিতে ভারতীয় নারী বিষয়শ্রেণী:ভারতীয় নারীবাদী বিষয়শ্রেণী:অন্ধ্রপ্রদেশের লোকসভা সদস্য বিষয়শ্রেণী:লোকসভার নারী সদস্য বিষয়শ্রেণী:পশ্চিম গোদাবরী জেলার ব্যক্তি বিষয়শ্রেণী:১৯৭২-এ জন্ম বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:অন্ধ্রপ্রদেশের রাজনীতিতে নারী
সঙ্ঘমিত্তা বা সঙ্ঘমিত্রা (সংস্কৃত রূপ) ছিলেন সম্রাট অশোক ও তার বৌদ্ধ রাণী দেবীর কন্যা। যমজ ভাই মহিন্দের সাথে তিনি বৌদ্ধ সন্ন্যাসিনীদের একটি সঙ্ঘে প্রবেশ করেন। এই দুই ভাইবোন পরবর্তীতে শ্রীলঙ্কা যান বুদ্ধের বাণী প্রচারের জন্যে। অশোক শুরুতে তার কন্যাকে সাগরপাড়ি দিয়ে এমন একটি কাজের জন্যে পাঠাতে দ্বিধায় ভুগছিলেন, কিন্তু সঙ্ঘমিত্রার জোরাজুরিতে তিনি শেষে সম্মত হন। আরো কয়েকজন নারী ভিক্ষুর সাথে তিনি সন্ন্যাসিনী গোষ্ঠী গঠনের জন্য শ্রীলঙ্কায় যান, যখন শ্রীলঙ্কার কোন এক রাজনারী সন্ন্যাসিনীত্ব বরণের অনুরোধ পাঠান। থাম্ব|সঙ্ঘমিত্রা  অন্য সূত্র জানায়, নামটি হবে সংমিত্রা (অথবা সংহমিত্রা বা সঙ্গমিত্রা), এবং তিনি ছিলেন সম্রাট অশোকের কনিষ্ঠ সন্তান, জ্যেষ্ঠ ছিলেন রাজপুত্র মহিন্দ্র। কলিঙ্গের যুদ্ধের পর যখন অশোক বৌদ্ধ ধর্ম অবলম্বন করেন এবং বৌদ্ধ স্ত্রী গ্রহণ করেন (যিনি কন্যার একটি বৌদ্ধ নাম রাখেন), তিনি সন্তানদের দূরদেশে বৌদ্ধের বাণী প্রচারে পাঠিয়ে দেয়ার সিদ্ধান্ত নেন।  thumb|Ashoka Empire 260 BCE   আরও দেখুন   অশোক  সন্ন্যাসিনী  শ্রী মহা বোধি   বহিঃসংযোগ   Sanghamitta Theri, A liberated woman  Arahat Theri Sanghamitta  She is celebrated @ Fullmoon in December  বিষয়শ্রেণী:খ্রিস্টপূর্বে ৩য়-শতকের নারী বিষয়শ্রেণী:ভারতীয় বৌদ্ধ সন্ন্যাসিনী বিষয়শ্রেণী:মৌর্য রাজবংশ বিষয়শ্রেণী:বৌদ্ধ পবিত্র দিন বিষয়শ্রেণী:বৌদ্ধ উৎসব বিষয়শ্রেণী:ভারতীয় রাজকীয় নারী বিষয়শ্রেণী:শ্রীলঙ্কান বৌদ্ধ বিষয়শ্রেণী:শ্রীলঙ্কান নারী বিষয়শ্রেণী:উজ্জয়িনীর ব্যক্তি
হাকিমপুর ইউনিয়ন বাংলাদেশের খুলনা বিভাগের ঝিনাইদহ জেলার শৈলকুপা উপজেলার একটি ইউনিয়ন পরিষদ। এটি ৭১.২৮ কিমি২ (২৭.৫২ বর্গমাইল) এলাকা জুড়ে অবস্থিত এবং ১৯৯১সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৯,২৫৮ জন। ইউনিয়নটিতে মোট গ্রামের সংখ্যা ১৯টি ও মৌজার সংখ্যা ১৬টি।   গ্রামসমূহ  বরিয়া শহীদনগর বিপ্রবগদিয়া চামটাইলপাড়া দোহারো চরপাড়া হাকিমপুর হরিহরা আজাদ নগর জালশুকা গোবিন্দপুর কৌপাড়া খুলুমবাড়ীয়া নাগপাড়া নলকোলা পশ্চিম মাদলা পূর্ব মাদলা সাধুহাটি সুবিদ্দাহ   হাট বাজার   বরিয়া বাজার   সাধুহাটি বাজার  শহীদনগর বাজার   খুলুমবাড়ীয়া বাজার   তথ্যসূত্র  বিষয়শ্রেণী:শৈলকুপা উপজেলার ইউনিয়ন
ওয়েন প্যাট্রিক কুপার (জন্ম ২০০৯ বা ২০১০) হলেন একজন ইংরেজ অভিনেতা। নেটফ্লিক্সের মিনিসিরিজ অ্যাডোলেসেন্স (২০২৫) -এ প্রধান চরিত্র জেমি মিলারের ভূমিকায় অভিনয় করে তিনি খ্যাতি অর্জন করেন।  প্রারম্ভিক জীবন  কুপার ইংল্যান্ডের ওয়ারিংটনে জন্মগ্রহণ করেন। তার মা একজন পরিচর্যাকারী এবং তার বাবা আইটিতে কাজ করেন। তার দুই বড় ভাই আছে, তারা অভিনেতা নন। ওয়ারিংটন রাইল্যান্ডস অনূর্ধ্ব-১৫ দলের সদস্য হিসেবে, তিনি মূলত একজন ফুটবলার হতে চেয়েছিলেন, তারপর ম্যানচেস্টারে দ্য ড্রামা মবের সাথে সাপ্তাহিক অভিনয়ের পাঠ গ্রহণ করতেন।  কর্মজীবন  ২০২৫ সালের মার্চ মাসে, কুপার নেটফ্লিক্সের মিনিসিরিজ অ্যাডোলেসেন্সে খুনের অভিযোগে অভিযুক্ত ১৩ বছর বয়সী জেমি মিলারের চরিত্রে অভিনয়ের মাধ্যমে আত্মপ্রকাশ করেন। এই চরিত্রটির মাধ্যমে তিনি ব্যাপকভাবে সমালোচকদের প্রশংসা অর্জন করেন, ইভিনিং স্ট্যান্ডার্ড  তার সম্পর্কে লিখেছে যে "'এটি একটি শিশু অভিনেতার সর্বশ্রেষ্ঠ অভিষেক হিসেবে গণ্য হতে পারে, যা আমরা এখন পর্যন্ত দেখেছি"। ২০২৬ সালে মুক্তি পেতে যাওয়া এমারেল্ড ফেনেলের " উদারিং হাইটস" -এ তরুণ হিথক্লিফের চরিত্রে অভিনয়ের জন্য তাকে নির্বাচিত করা হয়েছে।   চলচ্চিত্র তালিকা    চলচ্চিত্র  বছর শিরোনাম ভূমিকা মন্তব্য  ২০২৬ উদারিং হাইটস ইয়ং হিথক্লিফ     টেলিভিশন  বছর শিরোনাম ভূমিকা মন্তব্য  ২০২৫ অ্যাডোলেসেন্স জেমি মিলার প্রধান চরিত্র  ফিল্ম ক্লাব ক্যালাম আসন্ন সিরিজ    তথ্যসূত্র    বহিঃসংযোগ      বিষয়শ্রেণী:ইংরেজ টেলিভিশন অভিনেতা বিষয়শ্রেণী:২১শ শতাব্দীর ইংরেজ অভিনেতা
বাদল রশীদ (১৯২৯–২৩ জুন ১৯৯৩) বাংলাদেশের চুয়াডাঙ্গা জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন পাকিস্তান জাতীয় পরিষদ সদস্য ও তৎকালীন কুষ্টিয়া-৬ আসনের সংসদ সদস্য ছিলেন।   প্রাথমিক জীবন  বাদল রশীদ ১৯২৯ সালে চুয়াডাঙ্গার আলমডাঙ্গার রামদিয়া গ্রামে জন্মগ্রহণ করেন। তার পিতা মৃত রুস্তম আলী বিশ্বাস ছিলেন তৎকালীন কোলকাতা শহরের ব্যবসায়ী। ১৯৫২ সালে  বার-এ্যাট-ল পড়তে লন্ড গিয়ে ১৯৬৩ সালে তিনি কিংস কলেজ লন্ডন থেকে ব্যারিস্টারী পাস করেন। তাঁর সন্তান ১টি।  তাঁর সন্তান তাপস রশিদ আলমডাঙ্গা সরকারি কলেজের প্রভাষক।  তাঁর নাতি তানজিম মুগ্ধ আলমডাঙ্গা একাডেমীর ৫ম শ্রেণিতে অধ্যয়ন করছে   রাজনৈতিক জীবন  বাদল রশীদ ১৯ এপ্রিল ১৯৭২ সালে প্রতিষ্ঠিত বাংলাদেশ কৃষকলীগের প্রতিষ্ঠায় তার ভূমিকা ছিল। কৃষক লীগের প্রতিষ্ঠাতা সভাপতি তিনি। সাপ্তাহিক কৃষক নামে একটি পত্রিকা সম্পাদনা করতেন তিনি। ১৯৭০ সালে তিনি আওয়ামী লীগের প্রার্থী হিসেবে তৎকালীন পাকিস্তান জাতীয় পরিষদ সদস্য (এমএনএ) নির্বাচিত হয়েছিলেন।  ১৯৭১ সালে তিনি মুক্তিযুদ্ধে অবদান রাখেন। প্রবাসী সরকারের তিনি ছিলেন পলিটিক্যাল লিয়াজো অফিসার ও তাজউদ্দীন আহমদের ব্যক্তিগত সহকারী। তার অফিস ছিলো কলিকাতা ৫১ নম্বর প্রিন্সেস স্ট্রীট। বাংলাদেশের সংবিধান প্রণয়নে ভূমিকা রাখেন তিনি।  ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন কুষ্টিয়া-৬ আসন থেকে সংসদ সদস্য নির্বাচিত হন।  ১৯৯০ সালে আলমডাঙ্গা উপজেলা চেয়ারম্যান নির্বাচিত হন।   মৃত্যু  বাদল রশীদ ২৩ জুন ১৯৯৩ সালে মৃত্যুবরণ করেন।   তথ্যসূত্র   বিষয়শ্রেণী:১৯২৯-এ জন্ম বিষয়শ্রেণী:১৯৯৩-এ মৃত্যু বিষয়শ্রেণী:চুয়াডাঙ্গা জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশী আইনজীবী বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:কিংস কলেজ লন্ডনের প্রাক্তন শিক্ষার্থী বিষয়শ্রেণী:প্রথম জাতীয় সংসদ সদস্য বিষয়শ্রেণী:চুয়াডাঙ্গা জেলার আইনজীবী বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বানো খলিল আহমেদ একজন পাকিস্তানি রাজনীতিবিদ। তিনি বেলুচিস্তানের প্রাদেশিক পরিষদের সদস্য।   জন্ম ও প্রাথমিক জীবন  বানো খলিল আহমেদ পাকিস্তানের সিন্ধু প্রদেশে অবস্থিত জ্যাকববাদে ১০ নভেম্বর ১৯৬৯ সালে জন্মগ্রহণ করেন। তিনি হাফিজ খলিল আহমেদের সাথে বিবাহবন্ধনে আবদ্ধ হয়েছেন এবং পাকিস্তানের বেলুচিস্তানের কোয়েটাতে থাকেন।    রাজনৈতিক ও কর্মজীবন  বানো খলিল ২০১৮ সালের পাকিস্তানের সাধারণ নির্বাচনের পর সংরক্ষিত মহিলা আসনে মুত্তাহিদা মজলিস-এ-অমলের (এমএমএ) প্রার্থী হিসাবে বেলুচিস্তানের প্রাদেশিক পরিষদের সদস্য নির্বাচিত হয়েছিলেন । তিনি ১৩ আগস্ট ২০১৮ সালে বিধানসভার সদস্যপদ গ্রহণ করেন।    আরও দেখুন    তথ্যসূত্র    বহিঃসংযোগ   বিষয়শ্রেণী:১৯৬৯-এ জন্ম বিষয়শ্রেণী:মুত্তাহিদা মজলিস-এ-অমলের রাজনীতিবিদ বিষয়শ্রেণী:জীবিত ব্যক্তি
হৈলেবিডু (আক্ষরিক অর্থে, 'পুরনো শহর') ভারতের কর্ণাটক রাজ্যের হাসান জেলায় অবস্থিত। এই শহরের প্রাচীন নাম দোরসমুদ্র বা দ্বারসমুদ্র। এই শহরটি খ্রিস্টীয় ১২শ শতাব্দীতে হোয়সল সাম্রাজ্যের রাজধানী ছিল। এই শহরে হৈসল স্থাপত্যের কয়েকটি অন্যতম শ্রেষ্ঠ নিদর্শন অবস্থিত। এগুলির মধ্যে সর্বাপেক্ষা উল্লেখযোগ্য হোয়সলেশ্বর ও কেদারেশ্বর মন্দির। মালিক কাফুর এই শহর দুই বার লুণ্ঠন করেছিলেন বলে এই শহরের নাম হয় ‘হৈলেবিডু’।  ইতিহাস খ্রিস্টীয় ১২শ-১৩শ শতাব্দীতে হৈলেবিডু ছিল হোয়সল সাম্রাজ্যের রাজধানী। কেতমল ১১২১ খ্রিস্টাব্দ নাগাদ এই শহরে হোয়সলেশ্বর মন্দির নির্মাণ করেন। রাজা বিষ্ণুবর্ধন এই মন্দিরের প্রতিষ্ঠাতা হিসেবে পরিচিত।  বিষ্ণুবর্ধনের পুত্র ও উত্তরসূরি প্রথম নরসিংহের (১১৪২-১১৭৩ খ্রিস্টাব্দ) প্রধান স্থপতি কেদারোজ এই মন্দিরটির নির্মাণকার্য সম্পূর্ণ করেন। এই মন্দিরে হোয়সলেশ্বর ও শান্তলেশ্বরের মূর্তি রয়েছে। এই দুই মূর্তি রাজা বিষ্ণুবর্ধন হোয়সল ও রানি শান্তলা দেবীর নামে নামাঙ্কিত।  খ্রিস্টীয় ১৪শ শতাব্দীর গোড়ার দিকে মালিক কাফুরের সেনাবাহিনী এই শহর লুণ্ঠন করে। এরপর এই শহর হতশ্রী হয়ে পড়ে এবং অবহেলিত হতে শুরু করে। মন্দির চত্বর  হৈলেবিডুর মন্দির চত্বরে দুটি হিন্দু মন্দির ও দুটি জৈন মন্দির রয়েছে। হিন্দু মন্দির দুটি হল হৈসলেশ্বর মন্দির ও কেদারেশ্বর মন্দির। এই মন্দিরগুলির সামনে রয়েছে একটি বড়ো হ্রদ। হোয়সলেশ্বর মন্দিরের দুই পাশে দুটি একশিলা নন্দী মূর্তি রয়েছে। এই মন্দিরগুলি সোপস্টোন (ক্লোরিটিক সিস্ট) নামে এক ধরনের নরম পাথরে নির্মিত। মন্দির চত্বরের মধ্যে একটি পুরাতাত্ত্বিক জাদুঘরও রয়েছে।  হৈসলেশ্বর মন্দির ১১২১ খ্রিস্টাব্দে নির্মিত হয়। এটি ভাস্কর্য সৌন্দর্যের জন্য বিখ্যাত। মন্দিরের দেওয়ালে হিন্দু পুরাণ, পশুপাখি ও 'শিলাবালিকা' বা নর্তকীর অসংখ্য খোদাইচিত্র দেখা যায়। মন্দিরের কোনও ভাস্কর্যই একরকম দেখতে নয়। মন্দিরটির বাইরে রক্ষী হিসেবে একটি নন্দী মূর্তি স্থাপিত রয়েছে। ৮৬ বছরের চেষ্টাতেই এই মন্দিরটির নির্মাণকার্য শেষ করা যায়নি। এই মন্দিরের নিকটবর্তী জৈন মন্দিরটিও সুন্দর ভাস্কর্যের জন্য বিখ্যাত।  ১১৩৩ খ্রিস্টাব্দে বিষ্ণুবর্ধনের রাজত্বকালে পার্শ্বনাথ মন্দিরটি নির্মিত হয়। মন্দিরের স্থপতি ছিলেন বোপ্পদেব এবং নির্মাতা ছিলেন বিষ্ণুবর্ধনের মন্ত্রী গঙ্গারাজার পুত্র বোপান্না। এই মন্দিরের ভিতর কালো গ্র্যানাইট পাথরে নির্মিত ১৮ ফুট উঁচু পার্শ্বনাথের একটি মূর্তি রয়েছে।  শান্তিনাথ মন্দির নির্মিত হয়েছে দ্বিতীয় বীর বল্লালের রাজত্বকালে ১১৯২ খ্রিস্টাব্দ নাগাদ। এখানে শান্তিনাথের একটি ১৮ ফুট উঁচু বিগ্রহ রয়েছে।  হৈলেবিডুর মন্দিরগুলি এখন প্রস্তাবিত ইউনেস্কো বিশ্ব ঐতিহ্যবাহী স্থান।  ছবি  তথ্যসূত্র  Karnataka State Gazetteer 1983.  বহিঃসংযোগ   Photographs from Belur and Halebid   Kamat's potpurri on Hoysala Architecture and Halebidu  বিষয়শ্রেণী:হাসান জেলার মহানগর ও শহর বিষয়শ্রেণী:কর্ণাটকের প্রত্নস্থল বিষয়শ্রেণী:ভারতের ভূতপূর্ব রাজধানী শহর বিষয়শ্রেণী:ভারতের প্রাক্তন রাজধানী শহর বিষয়শ্রেণী:১২শ শতাব্দীর হিন্দু মন্দির
থাম্ব|পেরিনি শিবাতান্ডুবম পেরিনি শিবতাণ্ডবম বা পেরিনি তাণ্ডবম তেলেঙ্গানা অঞ্চলের একটি প্রাচীন নৃত্যের রূপ, সাম্প্রতিক সময়ে এই নৃত্যশৈলীকে পুনর্জীবিত করা হয়েছে। কাকতীয় রাজবংশের শাসনকালে তেলেঙ্গানায় এর সূত্রপাত ও সমৃদ্ধি ঘটে। পেরিনি নৃত্য, ধ্বংসের হিন্দু দেবতা, ভগবান শিবের সম্মানে পরিবেশিত হয়, এবং বিশ্বাস করা হয় যে প্রাচীনকালে সৈন্যরা যুদ্ধে যাবার আগে এটি সম্পাদিত হত। সাম্প্রতিক কালে এই শিল্পরূপটি পুনরুদ্ধার করার পেছনে আছেন পদ্মশ্রী ডাঃ নটরাজ রামকৃষ্ণ।  নৃত্য thumb|Perini dance performance during the cultural celebrations organized by Department of Language and Culture, Government of Telangana on December 15, 2019 during the inauguration of Mahathi Auditorium, Gajwel. পেরিনি শিবতাণ্ডবম নৃত্য শৈলীটি সাধারণত পুরুষদের দ্বারা পরিবেশিত হয়। একে 'যোদ্ধাদের নৃত্য' বলা হয়। যুদ্ধের ময়দানে যাবার আগে যোদ্ধারা ভগবান শিবের মূর্তির সামনে এই নৃত্যটি সম্পাদন করে। 'কাকতীয়'দের শাসনকালে এই পেরিনি নৃত্য রূপটি তার শিখরে পৌঁছেছিল। কাকতীয়রা ওয়ারাঙ্গলে তাঁদের রাজবংশটি প্রতিষ্ঠা করেছিলেন এবং প্রায় দুই শতাব্দী ধরে রাজত্ব করেছিলেন।  তেলেঙ্গানায় বিশ্বাস করা হয় যে পেরিনি শিবতাণ্ডবম নৃত্য রূপটি 'প্রেরণা' (অনুপ্রেরণা) জাগিয়ে তোলে এবং এটি সর্বশ্রেষ্ঠ নর্তক প্রভু শিবের প্রতি উৎসর্গীকৃত। ওয়ারাঙ্গলের রামাপ্পা মন্দিরের গর্ভ গুড়ির (গর্ভ গৃহ) নিকটে ভাস্কর্যগুলিতে এই নৃত্যের প্রমাণ পাওয়া যায়।  পেরিনি হল ড্রামের তালে তালে সম্পাদিত তেজস্বী এক নৃত্যরূপ। নৃত্যশিল্পীরা নৃত্যের সময় মানসিকভাবে নিজেদের এমন একটি পরিস্থিতিতে নিয়ে যায়, যেখানে তারা নিজেদের দেহে শিবের শক্তি অনুভব করে। এই সময় তারা শিবকে তাদের নিজেদের মধ্যে জাগিয়ে তোলে এবং তাদের মধ্য দিয়ে নাচের জন্য আহ্বান করে। পেরিনি তাণ্ডবম সত্যই সবচেয়ে উদ্দীপনাজনক এবং উত্তেজনাপূর্ণ পুরুষ নৃত্যের রূপ বলে মনে করা হয়।  পেরিনি নৃত্য শৈলী কাকতীয় রাজবংশের পতনের পরে প্রায় অদৃশ্য হয়ে গিয়েছিল, কিন্তু পদ্মশ্রী ডাঃ নটরাজ রামকৃষ্ণ পেরিনি নৃত্যকে বিলুপ্তির পথ থেকে নবজাগরিত করেছিলেন।  আরও দেখুন  তাণ্ডব  তথ্যসূত্র  বহিঃসংযোগ  Dr. Nataraja Ramakrishna  বিষয়শ্রেণী:ভারতের নৃত্য বিষয়শ্রেণী:ভারতের ধ্রুপদী নৃত্য বিষয়শ্রেণী:রাজ্য বা কেন্দ্রশাসিত অঞ্চল অনুযায়ী ভারতীয় সংস্কৃতি বিষয়শ্রেণী:তেলেঙ্গানার সংস্কৃতি
কম্পিউটার প্রোগ্রামিং এবং সফটওয়্যার ইঞ্জিনিয়ারিং এর, সেই নব্বই-নব্বই নিয়ম একটি রসাত্মক বাণী যার মতেযোগ করে হল ১৮০%, সফটওয়্যার উন্নয়ন প্রকল্পের সময়সূচীর একটি কুখ্যাতির দিকে বাঁকা ইঙ্গিত করতে ব্যবহার করা হয় (দেখুন সফটওয়্যার উন্নয়ন প্রচেষ্টার প্রাক্কলন) যেখানে প্রাক্কলিত সময়সূচী থেকে অনেক বেশি সময় ধরে সফটওয়ার উন্নয়ন চলে। ঘটনা হচ্ছে, প্রোগ্রামিংএ প্রতিশ্রুতি দেয়ার সময় খসড়াভাবে সহজ এবং কঠিন অংশ উভয় ক্ষেত্রে সময় নির্ধারণ করা হয়, এবং অনেক প্রকল্পে দেরি হয় কারণ প্রকল্প কতটা কঠিন, অনিশ্চিত, জটিলতা অনুমান করা যায় না। সংক্ষেপে, প্রকল্প সম্পন্ন করার জন্য প্রায়ই প্রত্যাশার তুলনায় আরও সময় এবং কোডিং উভয়ই লাগে।  সূত্রটি আরোপিত হয় বেল ল্যাবস এর টম কার্গিল দ্বারা, এবং জনপ্রিয় হয় Communications of the ACM পত্রিকার জন বেন্টলির সেপ্টেম্বর ১৯৮৫ "Programming Pearls" কলামের মাধ্যমে, যেখানে এর শিরোনাম ছিল "Rule of Credibility"।  এছাড়াও এই সূত্র কিছু এজাইল সফটওয়্যার প্রকল্প-এর ক্ষেত্রেও খাটে যখন একটি কাজের জন্য বলা হয় "এইতো হয়ে গেছে"। এই ইঙ্গিত একটি সাধারণ ঘটনা যেখানে পরিকল্পনা অনুযায়ী কাজ সম্পন্ন হয়, কিন্তু শেষ হয়ে যায়নি, একটি একক চূড়ান্ত কাজ যা অনেক সময় অনেক বেশি সময় লাগে।   আরও দেখুন    হফস্ট্যাটার এর নিয়ম  লিন্দী প্রভাব  পারেটো নীতি –  ৮০/২০ নিয়ম  ছোট ব্যাপার প্রোগ্রামিং   তথ্যসূত্র   বিষয়শ্রেণী:সফটওয়্যার উন্নয়ন দর্শন
সাদিয়া খাকান আব্বাসি (  ) হলেন একজন পাকিস্তানি আইনজীবী ও রাজনীতিবিদ যিনি ২০১৮ সালের মার্চ থেকে অক্টোবর পর্যন্ত পাকিস্তানের সিনেটের সদস্য ছিলেন। এর আগেও তিনি ২০০৩ সালের মার্চ থেকে ২০০৯ সালের ফেব্রুয়ারি পর্যন্ত সিনেটের সদস্য ছিলেন।   রাজনৈতিক জীবন  ২০০৩ সালের মার্চ মাসে সিনেট নির্বাচনে পাঞ্জাবের নারীদের জন্য সংরক্ষিত আসনে পাকিস্তান মুসলিম লীগ (এন) (পিএমএল-এন) এর প্রার্থী হিসাবে আব্বাসি পাকিস্তানের সিনেটে নির্বাচিত হয়েছিলেন।   ২০০৯ সালের ফেব্রুয়ারিতে তিনি পিএমএল-এন ছেড়ে দিয়েছিলেন। একারণে সিনেটে তার মেয়াদ শেষ হওয়ার অল্প আগেই পিএমএল-এন ২০০৯ সালের মার্চে অনুষ্ঠিত সিনেট নির্বাচনে অংশ নেওয়ার জন্য তাকে মনোনয়ন দিতে অস্বীকৃতি জানিয়েছিল।   ২০১১ সালের ডিসেম্বরে তিনি পাকিস্তান তেহরিক-ই-ইনসাফে যোগ দিয়েছিলেন।  ২০১৮ সালের পাকিস্তানি সিনেট নির্বাচনে পিএমএল-এন তাকে প্রার্থী হিসাবে মনোনীত করেছিল।  তবে পাকিস্তানের সুপ্রিম কোর্টের রায় দেওয়ার পরে নির্বাচন কমিশন সিনেট নির্বাচনের জন্য পিএমএল-এনের সমস্ত প্রার্থীকে স্বতন্ত্র হিসাবে ঘোষণা করেছিল।   সিনেট নির্বাচনে তিনি পাঞ্জাবের নারীদের জন্য সংরক্ষিত আসনে স্বতন্ত্র প্রার্থী হয়ে আবার সিনেটে নির্বাচিত হয়েছিলেন। তিনি নির্বাচিত হওয়ার পরে পিএমএল-এনের নেতৃত্বে ট্রেজারি বেঞ্চগুলোতে যোগ দিয়েছিলেন। তিনি ২০১৮ সালের ১২ মার্চে সিনেটর হিসাবে শপথ গ্রহণ করেছিলেন।   ২০১৮ সালের ১৭ অক্টোবরে পাকিস্তানের সুপ্রিম কোর্ট দ্বৈত জাতীয়তার কারণে আব্বাসির সিনেটের সদস্যপদ অযোগ্য ঘোষণা করেছে।    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পাকিস্তান সিনেটের নারী সদস্য বিষয়শ্রেণী:পাকিস্তান মুসলিম লীগের (এন) রাজনীতিবিদ বিষয়শ্রেণী:মার্কিন যুক্তরাষ্ট্রের প্রাক্তন নাগরিক বিষয়শ্রেণী:পাকিস্তানের সিনেট সদস্য বিষয়শ্রেণী:জীবিত ব্যক্তি বিষয়শ্রেণী:পাঞ্জাবি ব্যক্তি বিষয়শ্রেণী:আব্বাসি পরিবার
শার্লটটাউন কানাডার প্রিন্স এডওয়ার্ড দ্বীপ প্রদেশের রাজধানী ও বৃহত্তম শহর। এটি কুইন্স কাউন্টির কাউন্টি আসন। যুক্তরাজ্যের রাজা তৃতীয় জর্জের পত্নী শার্লট অব মেকলেনবুর্গ স্ট্রেলিৎজ-এর নামে শহরটির নামকরণ করা হয়েছে। ১৮৫৫ সালে শার্লটটাউনকে স্থানীয় শাসনের আওতাভুক্ত করা হয়।  ১৮৬৪ সালে এখানে শার্লটটাউন সম্মেলন আয়োজিত হয়। কানাডীয় ও সমুদ্রতীরবর্তী এলাকার রাজনৈতিক নেতারা এখানে মেরিটাইম ইউনিয়ন কিংবা তার পরিবর্তে ব্রিটিশ নর্থ আমেরিকান ইউনিয়ন গঠনের প্রস্তাব দেন। এর ফলশ্রুতিতেই কানাডীয় কনফেডারেশন গঠিত হয়। তবে ১৮৬৭ সালে কানাডীয় কনফেডারেশন গঠিত হওয়ার ছয় বছর পর ১৮৭৩ সালে প্রিন্স এডওয়ার্ড আইল্যান্ড এতে যোগদান করে। এ থেকেই শহরটির ডাকনাম হয় কুনাবুলা ফোডারিস বা কনফেডারেশনের জন্মস্থান।  ২০১৬ সালের আদমশুমারি অনুযায়ী শার্লটটাউনের জনসংখ্যা ৩৬,০৯৪।http://www12.statcan.gc.ca/census-recensement/2016/dp-pd/prof/details/page.cfm?Lang=E&Geo1=CSD&Code1=1102075&Geo2=PR&Code2=11&Data=Count&SearchText=Charlottetown&SearchType=Begins&SearchPR=01&B1=All&TABID=1  ইতিহাস  প্রারম্ভিক ইতিহাস  শার্লটটাউনের প্রথম ইউরোপীয় বাসিন্দারা ফ্রেঞ্চ ছিলেন। ১৭২০ সালে লুইবুর্গ দুর্গের কর্মকর্তারা পোর্ট লা জয় নামে একটি বসতি স্থাপন করেন। এটি বর্তমান শার্লটটাউন শহরের বিপরীতে অবস্থিত বন্দরের দক্ষিণ-পশ্চিম পার্শ্বেই রয়েছে। মিশেল হাশে গ্যালোঁ  এই বসতি স্থাপন কার্যক্রমের নেতৃত্ব প্রদান করেন। অ্যাকাডিয়ান বসতি স্থাপনকারীদের তিনি লুইবুর্গ থেকে নিয়ে আসেন।  রাজা জর্জের যুদ্ধের পর ব্রিটিশরা দ্বীপটি দখল করে নেয়। ফ্রেঞ্চ কর্মকর্তা রামেজে ব্রিটিশ সৈন্যদের আক্রমণ করার জন্য ৫০০ জনকে প্রেরণ করেন। তারা সফলভাবে ৪০ জন ব্রিটিশ সৈন্যকে আটক বা হত্যা করেন।   ১৭৫৮ সালে ফ্রেঞ্চ ও ইন্ডিয়ান যুদ্ধের সময় ব্রিটিশরা প্রিন্স এডওয়ার্ড দ্বীপের দখল নিয়ে নেয়। ফ্রেঞ্চদের তখন ইল সেঁত জঁ নামক অভিযানের মাধ্যমে নির্বাসিত করা হয়। ব্রিটিশ সৈন্যরা সেখানে অ্যামহার্স্ট দুর্গ নির্মাণ করেন।  ১৭৬৪ সালে ক্যাপ্টেন স্যামুয়েল হল্যান্ড শার্লটটাউনকে কুইন্স কাউন্টির কাউন্টি আসন হিসেবে নির্বাচিত করে। এক বছর পর শার্লটটাউনকে সেন্ট জনস দ্বীপের রাজধানী করা হয়। ১৭৬৮-১৭৭১ সালে করা নিরীক্ষার আলোকে সড়কের গ্রিড ও সরণি নির্মাণ করা হয়।  ১৭৭৫ সালের ১৭ নভেম্বর স্বাধীনতাযুদ্ধের সময় ম্যাসাচুসেটস-এর দস্যুরা শার্লটটাউন আক্রমণ করে। এসময় ফিলিপস ক্যালবেক ও টমাস রাইটের মতো বন্দিদের কেমব্রিজ শহরে নিয়ে গিয়ে মুক্তি দেওয়া হয়।  ১৭৯৩ সালে গভর্নর ফ্যানিং  সরকারি কাজে ব্যবহারের জন্য পশ্চিম প্রান্তে জমি অধিগ্রহণ করেন। উক্ত জমি ফ্যানিংস ব্যাংক নামে পরিচিত। ১৭৯৮ সালের ২৯ সেপ্টেম্বর সেন্ট জনস দ্বীপের নাম পাল্টে করা হয় প্রিন্স এডওয়ার্ড দ্বীপ।  ১৮০৫ সালে এডওয়ার্ড দুর্গ ও ১৮৩৫ সালে রাষ্ট্রভবন নির্মিত হয়। বর্তমানে রাষ্ট্রভবন লেফটেন্যান্ট গভর্নরের বাসস্থান হিসেবে কাজ করছে।  তথ্যসূত্র  বহিঃসংযোগ  বিষয়শ্রেণী:কানাডার শহর
thumb|দি ইউজুয়াল সাসপেক্ট্‌স পোস্টার  দি ইউজুয়াল সাসপেক্ট্‌স (ইংরেজি ভাষায়: The Usual Suspects দ্য য়ূঝ়ুয়াল্‌ সাস্পেক্ট্‌স্‌) ১৯৯৫ সালে মুক্তিপ্রাপ্ত মার্কিন নব্য নয়ার চলচ্চিত্র। এর পরিচালক ব্রায়ান সিংগার এবং চিত্রনাট্য রচয়িতা ক্রিস্টোফার ম্যাকুয়ারি। উল্লেখ্য এই ছবির জন্য কেভিন স্পেসি সেরা পার্শ্ব অভিনেতা হিসেবে এবং ক্রিস্টোফার ম্যাকুয়ারি সেরা চিত্রনাট্য লেখক হিসেবে একাডেমি পুরস্কার লাভ করেন। এটি প্রথমে কান চলচ্চিত্র উৎসব-এ প্রদর্শিত হয়েছিলো। যথেষ্ট প্রশংসা ও ইতিবাচক সমালোচনা লাভের পর বৃহৎ আকারে মুক্তি পায়।   কাহিনীসূত্র  ছবির কাহিনী শুরু হয় স্যান পেড্রো উপসাগরে লস এঞ্জেলেস পোর্টের এক জাহাজে। এখানেই কাইসার সজে কিটনকে গুলি করে। তারপর পুরো জাহাজে আগুন ধরিয়ে দেয়। এই অগ্নিকাণ্ডে মাত্র দু'জন ছাড়া সবাই মারা যায়। একজন হাঙ্গেরীয়, উল্লেখ্য পুরো জাহাজটাই হাঙ্গেরীয়দের অবৈধ ব্যবসার কেন্দ্রবিন্দু ছিল। আরেকজন রজার ভার্বাল কিন্ট। হাঙ্গেরীয় ব্যক্তির অবস্থা খুব খারাপ থাকায় তাকে হাসপাতালে ভর্তি করে রাখা হয়। আর কিন্টকে মার্কিন কাস্টম্‌স এজেন্ট ডেভিড কুইয়ান জিজ্ঞাসাবাদ শুরু করে। কিন্ট জাহাজের ঘটনার আগের সবকিছু কুইয়ানের কাছে খুলে বলে। কাইসার সজেকে এক সাক্ষাৎ শয়তান হিসেবে আখ্যায়িত করে। তার বলা গল্পটা পাঁচজনের বন্দি হওয়া থেকে শুরু করে ক্রমশই জটিল হয়ে উঠে। সিনেমার পরিসমাপ্তিতে কাইসার সজের আসল পরিচয় প্রকাশিত হয়।   চরিত্রসমূহ   গ্যাব্রিয়েল বায়ার্ন - ডিন কিটন  কেভিন স্পেসি - রজার "ভার্বাল" কিন্ট  চ্যাজ প্যালমিন্টেরি - কাস্টম্‌সের এজেন্ট ডেভিড কুইয়ান  স্টিফেন বল্ডউইন - মাইকেল ম্যাকম্যানাস  বেনিসিও দেল তোরো - ফ্রেড ফেনস্টার  সুজি অ্যামিস - কিটনের বান্ধবী এডি ফিনারান   প্রতিক্রিয়া  অধিকাংশ সমালোচকই প্রশংসা করেছেন। রটেন টম্যাটোস এ এই সিনেমার রেটিং করা হয়েছে ৮৯%। মেটাক্রিটিক এ মেটাস্কোর দাড়িয়েছে ৭৭ এ। অবশ্য শিকাগো সান-টাইম্‌সের রজার ইবার্ট একে চার এর মধ্যে মাত্র দেড় দিয়েছেন। সিনেমার শেষে বিশাল টুইস্ট এবং চিট করার জন্য কয়েকজন সমালোচক নেতিবাচক সমালোচনা করেছেন। এছাড়া অধিকাংশ সমালোচনাই বেশ ইতিবাচক।   পুরস্কার ও সম্মাননা   একাডেমি পুরস্কার ১৯৯৬  সেরা পার্শ্ব অভিনেতা - কেভিন স্পেসি (কিন্ট চরিত্রে)  সেরা চিত্রনাট্য লেখক - ক্রিস্টোফার ম্যাকুয়ারি  অ্যামেরিকান ফিল্ম ইনস্টিটিউট তাদের করা ১০ জনরে সর্বকালের সেরা দশটি সিনেমার তালিকায় দি ইউজুয়াল সাসপেক্ট্‌সকে স্থান দিয়েছে। এটা সর্বকালের সেরা ১০টি মিস্টরি ফিল্মের তালিকায় ১০ নম্বরে আছে। এছাড়া এএফআই-এর সর্বকালের সেরা ১০০ ভিলেনের তালিকায় ভার্বাল কিন্টকে ৪৮ নম্বর স্থানে রাখা হয়েছে।   বহিঃসংযোগ          বিষয়শ্রেণী:১৯৯৫-এর চলচ্চিত্র বিষয়শ্রেণী:নব্য-নয়ার বিষয়শ্রেণী:মার্কিন চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:মার্কিন রহস্য চলচ্চিত্র বিষয়শ্রেণী:এদ্‌গার পুরস্কার বিজয়ী বিষয়শ্রেণী:নিউ ইয়র্ক শহরের পটভূমিতে চলচ্চিত্র বিষয়শ্রেণী:নিউ ইয়র্ক শহরে ধারণকৃত চলচ্চিত্র বিষয়শ্রেণী:১৯৯০-এর দশকের অপরাধ থ্রিলার চলচ্চিত্র বিষয়শ্রেণী:মার্কিন অপরাধ থ্রিলার চলচ্চিত্র বিষয়শ্রেণী:লস অ্যাঞ্জেলেসের পটভূমিতে চলচ্চিত্র বিষয়শ্রেণী:১৯৯০-এর দশকের মার্কিন চলচ্চিত্র বিষয়শ্রেণী:১৯৯০-এর দশকের ইংরেজি ভাষার চলচ্চিত্র বিষয়শ্রেণী:মার্কিন ডাকাতি চলচ্চিত্র বিষয়শ্রেণী:মার্কিন নব্য-নোয়ার চলচ্চিত্র বিষয়শ্রেণী:বাফটা বিজয়ী (চলচ্চিত্র) বিষয়শ্রেণী:ক্যালিফোর্নিয়ায় ধারণকৃত চলচ্চিত্র
<div class="boilerplate mw-archivedtalk" style="background-color: var(--background-color-success-subtle, #efe); color: var(--color-base, inherit); margin: 0; padding: 0 10px 0 10px; border: 1px dotted var(--border-color-subtle, #AAAAAA);"> নিচের আলোচনাটি স্থানান্তরের অনুরোধের একটি আলোচনা ও এটি সমাপ্ত হয়েছে। অনুগ্রহপূর্বক এটি পরিবর্তন করবেন না।  পরবর্তী মন্তব্যসমূহ আলাপ পাতার নতুন অনুচ্ছেদে করা উচিত। এই সিদ্ধান্তের বিরুদ্ধে আপত্তি থাকলে আলোচনা বন্ধকারীর আলাপ পাতায় আলোচনা করার পর নতুন করে নিবন্ধের আলাপ পাতায় আলোচনা শুরু করুন। এই আলোচনাটিতে আর কোনও সম্পাদনা করা উচিত নয়।  স্থানান্তরের অনুরোধের ফলাফল ছিল:  {{SAFESUBST:#if:|(অপ্রশাসকীয় বন্ধকরণ)|{{SAFESUBST:#if:|(অপ্রশাসক পাতা স্থানান্তরকারী দ্বারা বন্ধ)}}}} ~~~~ </div>
thumb|আর্কেমিডিস পাই একটি উদাহরণ গণিতে, ক্রম সীমা হল সেই মান যা ধারাবাহিকতার সাথে পরিবর্তিত হয়। যদি সত্যি সীমা বিদ্যমান থাকে, সেই ধারাবাহিকতাকে বলে এক-কেন্দ্রাভিমুখী। যে ধারাবাহিকতা এক-কেন্দ্রাভিমুখী নয় সেটি অপসরণশীল। ক্রম সীমাকে বলাযায় সেই মৌলিক ধারণা যেখানে সমগ্র বিশ্লেষণ চূড়ান্তভাবে শেষ হয়।  সীমার ধারণা যেকোনো মেট্রিক অথবা টপোলজিকাল স্থানেই পাওয়া যায় কিন্তু প্রথম ব্যাবহিত হয় বাস্তব সংখ্যায়।  বিষয়শ্রেণী:গণিত শিক্ষা বিষয়শ্রেণী:অনুক্রম ও ধারা
কিলা সাইফুল্লাহ, কিল্লা সাইফুল্লাহ,, অথবা সাইফুল্লাহ কিলা () (সাইফুল্লাহ খানের দুর্গ) পাকিস্তানের উত্তর-পশ্চিম বেলুচিস্তান প্রদেশে অবস্থিত  একটি জেলা।  ১৯৯৮ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ১,৯৪,০০০ জন এর মত। তবে পশতু ভাষার কথিত বিশাল সংখ্যাগরিষ্ঠ লক্ষ্যে করা যায়, প্রায় (৯৯.২%) মানুষ ব্যবহার করে থাকেন।  প্রশাসন জেলা প্রশাসনিকভাবে নিম্নোক্ত তহসিলগুলে রয়েছে:Tehsils & Unions in the District of Killa Saifullah - Government of Pakistan  কিলা সাইফুল্লাহ  মুসলিম বাগ  তথ্যসূত্র  গ্রন্থপঞ্জি  বহিঃসংযোগ   Killa Saifullah District at www.balochistan.gov.pk   Killa Saifullah District  at www.balochistanpolice.gov.pk   বিষয়শ্রেণী:বেলুচিস্তান, পাকিস্তানের জেলা বিষয়শ্রেণী:কিল্লা সাইফুল্লাহ জেলা বিষয়শ্রেণী:পাকিস্তানের জেলা
কামারখালী ঘাট রেলওয়ে স্টেশন বাংলাদেশের ঢাকা বিভাগের ফরিদপুর জেলার মধুমতি নদী সংলগ্ন একটি অব্যবহৃত রেলওয়ে স্টেশন।   ইতিহাস  দক্ষিণাঞ্চলের বাঁশ বেত পাট বহনের গুরুত্ব বিবেচনা করে ১৯৩২ সালের ১ জানুয়ারি রাজবাড়ীর কালুখালী ঘাট পর্যন্ত রেলপথ স্থাপন করা হয়। একই সময়ে আরও একটি শাখা লাইন মধুখালী থেকে কামারখালী পর্যন্ত নির্মাণ করা হয়। এ সময় লাইনটি এলাকার অধিবাসীর কাছে অনেক গুরুত্বপূর্ণ ছিল। কিন্তু একাত্তরের মুক্তিযুদ্ধে এই শাখা লাইনটি ক্ষতিগ্রস্ত হয়। যা পরবর্তীতে বন্ধ করে দেওয়া হয়। ২০১৮ সালে সরকার মধুখালী থেকে কামারখালী ঘাট হয়ে মাগুরা পর্যন্ত ব্রডগেজ রেলপথ নির্মাণ করার ঘোষণা দেয়।   পরিষেবা  বর্তমানে গোপালগঞ্জ এর কাশিয়ানি উপজেলার সাথে রাজবাড়ী জেলা ও ফরিদপুর জেলা হয়ে ফরিদপুরের ভাঙ্গা পর্যন্ত যাত্রী ও পন্য পরিবহন সেবা চালু রয়েছে কামারখালী স্টেশনের সাথে।   আরো দেখুন  মধুখালী-মাগুরা লাইন   তথ্যসূত্র   বিষয়শ্রেণী:ফরিদপুর জেলার রেলওয়ে স্টেশন বিষয়শ্রেণী:বাংলাদেশের অব্যবহৃত রেলওয়ে স্টেশন
ঈশ্বরদী পৌরসভা বাংলাদেশের রাজশাহী বিভাগের পাবনা জেলার ঈশ্বরদী উপজেলার অন্তর্গত 'ক' শ্রেণির একটি পৌরসভা।ঈশ্বরদী পৌরসভা পাবনা জেলার সবচেয়ে বড় পৌরসভা।   প্রশাসনিক এলাকা   ওয়ার্ডঃ ০৯টি  মৌজাঃ ১৩টি  মহল্লাঃ ৫৩টি   আয়তন ও জনসংখ্যা  মোট আয়তনঃ ৩১.১০ বর্গ কি.মি.  মোট জনসংখ্যাঃ ১,০৩,২৯৫ জন   শিক্ষার হার ও শিক্ষা প্রতিষ্ঠান  শিক্ষার হারঃ  শিক্ষা প্রতিষ্ঠানঃ   জনপ্রতিনিধি   বর্তমান মেয়রঃ ইসাহক আলী মালিথা    আরো দেখুন   ঈশ্বরদী উপজেলা  পাবনা জেলা  রাজশাহী বিভাগ   তথ্যসূত্র   বিষয়শ্রেণী:পাবনা জেলার পৌরসভা বিষয়শ্রেণী:১৯৭৪-এ প্রতিষ্ঠিত
পাবনা সরকারি মহিলা কলেজ পাবনা জেলার সদর থানায় একবিংশ শতাব্দীর সূচনা লগ্নে জ্ঞান-বিজ্ঞানের স্রোতধারায় উন্নত জাতি হিসেবে বিশ্ব আসনে সমাসীন হবার প্রধান অবলম্বন হল সু-শিক্ষিত মানব সম্পদ। যে কোন দেশের এ মহা মূল্যবান মানব সম্পদের উন্নয়নে সন্দেহাতীতভাবে অগ্রণী ভূমিকা পালন করে সে দেশের শিক্ষা প্রতিষ্ঠান ও শিক্ষক সমাজ। তাই এ এলাকার উন্নত মানব সম্পদ গড়ার লক্ষ্যে ও শিক্ষার আলো সাধারণ জনগনের দোরগোড়ায় পৌছিয়েঁ দেবার নিমিত্তে ১৯৬৫ সালে জন্ম হয়েছিল এই শিক্ষা  প্রতিষ্ঠান  ইতিহাস    তথ্যসূত্র   বিষয়শ্রেণী:পাবনা জেলার মহাবিদ্যালয়
আল ফুরকান  (; নির্দিষ্ট নির্ণায়ক, সত্য মিথ্যার মাপকাঠি) মুসলমানদের ধর্মীয় গ্রন্থ কুরআনের ২৫ তম সূরা। এই সূরাটি মক্কায় অবতীর্ণ হয়েছে। এ সূরার আয়াত সংখ্যা ৭৭টি এবং রুকু সংখ্যা ৬ টি ।  নামকরণ প্রথম আয়াত (আরবী) থেকে সূরার নাম গৃহীত হয়েছে। কুরআনের অধিকাংশ সূরার মতো এ নামটিও বিষয়বস্তু ভিত্তিক শিরোনাম নয় বরং আলামত হিসেবে সন্নিবেশিত হয়েছে।  বিষয়বস্তু  রাসুল(স) এর উপস্থাপনকৃত আদর্শে কাফির বা সত্য প্রত্যাখ্যানকারীদের সন্দেহ ও তার জবাব।   সত্য দ্বীনের তথা ইসলামের দাওয়াত প্রত্যাখ্যানের পরিনতি।   ঈমানদারদের নৈতিক বৈশিষ্ট্য ও কাফিরদের চরিত্র ইত্যাদি সম্পর্কে বর্ননা ।   তথ্যসূত্র    বহিঃসংযোগ   কোরআন শরীফ  আল কোরআনঃডিজিটাল (ধর্ম বিষয়ক মন্ত্রণালয়, বাংলাদেশ)  বিষয়শ্রেণী:কুরআন বিষয়শ্রেণী:সূরা